Blomqvist ble etablert i 1870 i Christiania av Christian Walfrid Blomqvist som rammemakeri og forgyllingsverksted. Butikken flyttet til Toldbodgaten 22 i 1879 og innredet en utstillingshall i annen etasje. Firmaet flyttet til Karl Johans gate i 1883, og Blomqvists nevø, Walfrid Wasteson, overtok som leder i 1884. Han drev firmaet fram til 1930-årene. Fra 1914 har Blomqvist hatt sine nåværende lokaler som ligger i Tordenskiolds gate 5.